เป็นร้านนั่งชิวขึ้นชื่อของโซนนี้ที่ต้องมาลองให้ได้สักที ตอนกลางวันขายอาหารและเป็นร้านนั่งจิบกาแฟชิวๆ ตอนค่ำๆก้อจะเปลี่ยนแนวเป็นนั่งจิบเบียร์กินกับแกล้มสังสรรค์ ภายในโซนอาคารอิฐแดงตัดกับสีเขียวของสวนสวย บรรยากาศเฮฮาครื้นเครงยามค่ำคืนเป็นเอกลักษณ์ของร้านนี้เลยก้อว่าได้ แถวนี้ไม่มีร้านเบียร์นอกดีๆ เท่าไร ร้านนี้เลยได้ใจไปเต็มๆ เพราะมี stout ที่เราชอบถึง 2 ตัว
- primator stout เป็น dry stout ที่ได้รสหอมของมอลต์ กาแฟและช็อคโกแลตอ่อนๆ ได้รส hop อ่อนๆ บอดี้เบาๆ 
- lion stout เบียร์ขึ้นชื่อจากศรีลังกา ราคาไม่แพง แม้จะคล้ายกันแต่ lion จะมีรสหอม dark chocolate และ dark fruit เด่นชัดกว่า รสหอมกาแฟจะน้อยๆอ่อนๆ กว่า
- ยำเนื้อริบอาย จัดมาอย่างเดียวพอเป็นกับแกล้ม เนื้อและเครื่องยำได้เยอะสมราคาและบรรยากาศ เนื้อชิ้นหนาติดเหนียวไปนิด รสยำติดเค็มไปหน่อย